open-index/open-wikipedia-markdown huggingface dataset:
Brad Oleson

**Bradley Scott Oleson**, nado o 11 de abril de 1983 en Fairbanks, Alasca, é un ex xogador estadounidense de baloncesto profesional. Mide 1.91 metros e podía xogar nas posicións de base e escolta.

## Traxectoria profesional 
Oleson comezou a súa carreira profesional no ano 2005 no Dodge City Legend da USBL americana. Despois foise ó CB Rosalía de Castro, da Liga LEB. No ano 2008, fichou polo Baloncesto Fuenlabrada da Liga ACB. Ó ano seguinte, en 2009, fichou polo Real Madrid, pero foi traspasado moi cedo ó Caja Laboral a cambio de Pablo Prigioni e Sergi Vidal, e non chegou a debutar co equipo branco. En outubro de 2009, adquiriu a nacionalidade española e foi seleccionado para o equipo previo ó Campionato do Mundo da FIBA de 2010 coa selección española.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net 
* Perfil en Draftexpress.com
Manuel Morán Morán

**Manuel Morán Morán**, nado en Los Barrios de Luna (León) o 5 de xaneiro de 1929 e finado na Coruña o 21 de xuño de 2003, foi un veterinario e político galego.

## Traxectoria 
Licenciado en Veterinaria pola Universidade de León. Instalado como veterinario en Bergondo, de onde pasa a Ferrol (1956) e despois a Santiago de Compostela (1958). Marcha despois a Vila de Cruces onde permanece ata 1964. Fundou a empresa INGASA. Foi fundador do Partido Gallego Independiente con Meilán Gil, pero despois afiliouse a AP. Foi elixido parlamentario pola provincia da Coruña nas primeiras eleccións autonómicas por Alianza Popular.

## Obras 
* *El agro gallego en Europa: artículos periodísticos*, 1999.

## Vida persoal 
Casou con Presvinda García e foi pai de Gloria e Manuel Morán García.
## Notas 
## Véxase tamén 
### Bibliografía 
*
Skiffle

A música ***skiffle*** é un tipo de música folk influenciada por xéneros como o *jazz* e o *blues*. Utilizan instrumentos como guitarra acústica e banjo, aínda que utilizan tamén instrumentos improvisados ou caseros como peites, un kazoo, un folio, unha táboa de lavar, papeles etc. O *skiffle* e os *jug bands* están estreitamente relacionados.

## Historia 
O *skiffle* empezou a facerse popular nos Estados Unidos a principios do século XX, comezando por Nova Orleáns. O dicionario inglés Oxford, sinala ao termo *rent party* (festas nas cales contratábase un grupo e logo pasábase un chapeu para que os asistentes axudasen a pagar o grupo a quen montaran a festa) como sinónimo de *skiffle*.

Ao principio, as bandas de *skiffle* eran chamadas *spasm bands*. Nos anos '20 e '30 tocábase un tipo de *skiffle* en Memphis e Louisville. As bases do *skiffle* sitúanse nos grupos de *jazz* dos '40 e '50.

A primeira vez que se usou o nome en gravacións, foi en 1925 por Jimmy O'Bryant and his Chicago Skifflers. En 1948 Dan Burley and His Skiffle Boys, banda liderada polo pianista e xornalista Burley, levou a Nova Orleáns ao baixista Pops Foster e aos guitarristas Brownie e Sticks McGhee.

O *skiffle* fíxose extremadamente popular no Reino Unido a finais dos '50. Lonnie Donegan deuse a coñecer internacionalmente coa canción "Rock Island Line" . Outros grupos coñecidos do Reino Unido son The Gin Mill Skiffle Group e The Quarrymen, os que máis tarde se converterían en The Beatles, quen usaban un contrabaixo skiffle, que nada máis que era unha vara dunha vasoira prendido a unha caixa de té. (tea chest bass).

Mick Jagger foi membro de The Barber-Coyler Skyffle Band, pero asegura que realmente non lle gusta o *skiffle*. A popularidade da sinxela música *skiffle* abriu os ollos aos mozos británicos que se deron conta de que podían tocar música e ter éxitos de vendas. O resultado, anos máis tarde, foi a explosión musical chamada a Invasión Británica.

## Notas
A Wednesday!

***A Wednesday!*** é un filme indio en lingua hindi do ano 2008 escrito e dirixido por Neeraj Pandey coprotagonizado por Anupam Kher e Naseeruddin Shah. Por medio do relato dun policía a piques de se retirar sabemos dunha serie de acontecementos que aconteceron un mércores entre as dúas e as seis da tarde e que constituíron o seu caso máis complexo e que teñen un contexto real baseado nos Atentados de 2006 en Bombai. Filme de relativamente baixo presuposto foi un éxito de público e crítica e gañou o premio ao mellor filme nos National Film Awards. No ano 2009 o director Chakri Toleti realizou dúas versións, unha en támil co título de *Eeenadu* e outra en telugú, *Unnaipol Oruvan*. Tamén se filmou unha versión en inglés dirixida por Chandran Rutnam coprotagonizada por Ben Kingsley e Ben Cross, *A Common Man*

## Véxase tamén 
### Ligazóns externas 
*
Miguel Gerónimo Piñeiro Sánchez

**Miguel Gerónimo Piñeiro Sánchez**, nado en Vilagarcía de Arousa o 14 de abril de 1946, é un avogado e político galego.

## Traxectoria 
Licenciado en Dereito. Exerceu como avogado en Vilagarcía de Arousa. Foi elixido parlamentario pola provincia de Pontevedra nas primeiras eleccións autonómicas por UCD. Foi Director xeral de Comercio.

## Véxase tamén 
### Bibliografía 
*
José Carlos Rodríguez González

**José Carlos Rodríguez González**, nado en Outes o 14 de xuño de 1936 e finado en Ourense o 26 de febreiro de 2003, foi un avogado e político galego.

## Traxectoria 
Estudou o Bacharelato en Pontevedra e Ferrol. Licenciado en Dereito pola Universidade de Santiago de Compostela. Faise Graduado Social e establecese en Ourense en 1961. Foi fundador de Alianza Popular en Ourense e concelleiro e deputado provincial. Foi elixido parlamentario pola provincia de Ourense nas primeiras eleccións autonómicas por AP.

## Vida persoal 
Casou con Raquel Laura Saavedra Fernández e foi pai de Francisco José Rodríguez Saavedra.

## Notas 
## Véxase tamén 
### Bibliografía 
*
Abrodos, Souto, Paderne

**Abrodos** é un lugar da parroquia de Souto no concello coruñés de Paderne, na comarca de Betanzos. Segundo o INE, en 2025 tiña 9 habitantes (5 homes e 4 mulleres), o que supón unha diminución en relación a 2011, cando tiña 18 habitantes.

## Lugares e parroquias
### Lugares de Souto
### Parroquias de Paderne
## Notas
Donín, San Xulián de Vigo, Paderne

**Donín** é un lugar da parroquia de San Xulián de Vigo no concello coruñés de Paderne, na comarca de Betanzos. Segundo o INE, en 2025 tiña 6 habitantes (3 homes e 3 mulleres), o que supón un mantemento en relación a 2011, cando tamén tiña 6 habitantes (4 homes e 2 mulleres).

## Lugares e parroquias 
### Lugares de San Xulián de Vigo 
### Parroquias de Paderne 
## Notas
Environmental Research Satellites

**Environmental Research Satellites**, ou abreviadamente **ERS**, foi o nome dun tipo de satélites artificiais estadounidense adicado á realización de medicións e experimentos tecnolóxicos e de enxeñería no espazo.

Segundo o modelo, os satélites ERS variaban en masa de 0,7 a 45&nbsp;kg, en tamaño de 22 a 51&nbsp;cm de diámetro, e podían levar entre un e 14 experimentos a bordo. Para abaratar custos, os satélites ERS eran lanzados como carga secundaria xunto con satélites máis grandes. Unha das funcións principais dos experimentos dos ERS era determinar a fiabilidade de compoñentes mellorados e subsistemas destinados a ser usados en satélites posteriores.

Os ERS dividíanse en diferentes familias que usaban diferentes designacións:

* **TRS** (*Tetrahedron Research Satellite*): foron dos primeiros satélites ERS e tiñan forma tetraédrica.
* **ORS** (*Octahedron Research Satellite*): tiñan forma octaédrica.
* **OV5** (*Orbiting Vehicle*).
* **TTS** (*Test and Training Satellite*).

Varios dos satélites non se lanzaron por ser prototipos ou non se dispón de información sobre eles. Son os ERS 11 (prototipo) e os ERS 14, 19 e do 22 ao 25 inclusive (sen datos).

## Historial de lanzamentos 
## Notas
Egmont Islands

miniatura|right|300px|Mapa das Egmont Islands ou seis illas

As **Egmont Islands** ou **Atol Egmont**, tamén coñecido como **seis illas**, é un atol deshabitado baixo o dominio británico. Trátase dun dos poucos atois de coral emerxidos que compoñen o Arquipélago Chagos, no Territorio Británico do Océano Índico.

Este pequeno atol atópase a menos de 10 quilómetros ao sur do bordo suroccidental do mergullado arrecife de coral Gran Chagos Bank. A illa máis próxima é Danger Island no Gran Banco de Chagos, a menos de 30&nbsp;km cara ao norte. O seu tamaño total é de 29&nbsp;km², incluíndo a lagoa e a franxa de arrecife de coral. A superficie terrestre ascende a uns 4&nbsp;km².

Hai dúas pasaxes na lagoa ao longo da costa do Norte, False Pass no nordeste, e un paso máis ancho no noroeste. As illas de Egmont son un dos lugares favoritos de ancoraxe para os navegantes de recreo que pasan a través das Chagos.

## Illas 
A illa máis grande é "Illa Sueste", onde se atopaba o asentamento, cunha área de 1,5&nbsp;km². A "Illa Lubine" é similar en tamaño, os outros illotes son máis pequenos. Todas as illas están cubertas de cocos.

Todas as illas están no bordo sur do arrecife de coral. Son, de noroeste a sueste:

#Île Sud-Est
#Île Takamaka
#Île Carre Pate
#Île Lubine
#Île Cipaye
#Île aux Rats

Ao oeste de Ile aux Rats había un pequeno illote coñecido como *Ilot aux Rats* que agora se fusionou coa Ile aux Rats. A Ile Cipaye tamén aparece escrita como 'Sipaille' e 'Cipaille'. A illa Carre Pate tamén se escribe 'Carpathe'. E nalgunhas cartas marítimas a Illa Takamaka escríbese como 'Tattamucca'.

## Historia 
A Île Sud-Est é a illa máis grande. O primeiro asentamento tivo lugar na última metade do século XVIII, no momento en que os outros atois das Chagos foron colonizadas polos franceses.

O Comandante Robert Moresby fixo un estudo deste atol e trazouno en 1838. Nese momento produciuse a plantación de cocos neste atol. Foi construída unha calzada unindo as illas e co tempo algunhas das illas fusionáronse entre si.

As illas Egmont xa non estaban habitadas na segunda metade do século XX, no momento en que os chagosianos ou *ilois* foron desaloxados das Chagos.

En 1972-73 houbo varias expedición subacuáticas nas Illas Egmont por parte do Joint Services (JSEI). O seu obxectivo era estudar a formación dos arrecifes de coral e o seu crecemento, así como a flora e fauna das illas.

## Notas 
## Véxase tamén 
### Ligazóns externas 
*World Factbook 
*Chagos Islands coral collections
*The molluscan fauna of Chagos (Indian Ocean) and an analysis of its broad distribution patterns
Sin tetas no hay paraíso (Colombia)

***Sin tetas no hay paraíso*** é unha telenovela de Colombia realizada por Caracol Televisión, baseada na novela homónima de Gustavo Bolívar que se transmitiu por televisión en 2006 e logo comercializouse en DVD.

Durante os seus tres meses de emisión acadou unha media de **14,9** puntos de cota de pantalla e un share de **49.8**; a súa estrea foi o 16 de agosto de 2006, obtendo 10,9 de cota de pantalla e un share de 38,7; o derradeiro episodio bateu un récord de audiencia no país, foi o 13 de outubro e tivo un 17,8 de cota de pantalla e un share de 58,6. Caracol Televisión Internacional vendeu os dereitos de formato a Telecinco de España, que realizou a súa propia versión, *Sin tetas no hay paraíso*, que se estreou en xaneiro de 2008, e a Telemundo que realizou tamén a súa propia versión, *Sin senos no hay paraiso*.

## Notas
Ramón Taboada Soto

**Ramón Taboada Soto**, nado en Vilagarcía de Arousa o 3 de setembro de 1929 e finado no porto de Leixões (Matosinhos) o 29 de outubro de 1995, foi un empresario e político galego.

## Traxectoria 
Oficial de náutica, foi xerente de consignatarias en Vilagarcía de Arousa. Foi colaborador de *El Correo Gallego* e dirixiu a revista *Ondas de Arosa*. Afiliado a Alianza Popular, foi elixido concelleiro nas eleccións municipais de 1979. Foi elixido parlamentario pola provincia de Pontevedra nas primeiras eleccións autonómicas por AP.

## Notas 
## Véxase tamén 
### Bibliografía 
*
Antonio Varela Álvarez

**Antonio Varela Álvarez**, nado na Pobra do Brollón o 30 de marzo de 1945, é un político galego.

## Traxectoria 
É graduado social e foi xefe da Estación de Monforte de Lemos. Concelleiro en Monforte dende 1974. Afiliado a Alianza Popular, foi secretario local de Monforte. Foi elixido parlamentario pola provincia de Lugo nas primeiras eleccións autonómicas por AP. Posteriormente militou no Partido Galeguista do que chegou a ser vicepresidente logo do IX Congreso, celebrado en 2008.

## Véxase tamén 
### Bibliografía 
* 

### Ligazóns externas 
* «O electorado monfortino non quere ir dun extremo a outro»
Ramón de Vicente

**Ramón de Vicente Vázquez**, nado en Vigo o 7 de xuño de 1932 e finado en Ferrol en febreiro de 2016, foi un enxeñeiro e político galego.

## Traxectoria 
Enxeñeiro naval, traballou en ASTANO e foi director da Escola de Enxeñería Técnica Naval de Ferrol. Encabezou a candidatura da Coalición Democrática en Ferrol nas eleccións municipais de 1979. Foi elixido parlamentario pola provincia de Lugo nas primeiras eleccións autonómicas por Alianza Popular. Foi Conselleiro de Industria, Enerxía e Comercio (1982-1983). Foille concedida a Medalla de Bronce de Galicia en 2003.

## Vida persoal 
Casou con María José Aldecoa Argaya e tivo seis fillos: Javier, María, Carlos, Jordi, Alberto e María José.
## Notas 
## Véxase tamén 
### Bibliografía 
* 
* 
*
Yersinia

***Yersinia*** é un xénero de bacterias da familia Enterobacteriaceae. As *Yersinia* son bacilos gramnegativos de poucos microns de longo e menos dun micron de largo, anaerobios facultativos. Algúns membros de *Yersinia* son patóxenos humanos, especialmente *Y. pestis*, que é o axente causante da peste bubónica. Os roedores son os reservorios naturais das *Yersinia*; máis raramente poden servirlles de hóspedes outros mamíferos. A infección pode producirse por vía sanguínea (no caso de *Y. pestis*) ou polos alimentos, polo consumo de alimentos (especialmente vexetais, lácteros e carne) contaminados con urina ou feces infectadas.

## Fisioloxía microbiana 
Unha característica peculiar dalgunhas bacterias *Yersinia* é a súa capacidade de sobrevivir e mesmo proliferar a temperaturas baixas de entre 1 e 4 graos Celsius (por exemplo en produtos vexetais mantidos no refrixerador). Non mostran especial resistencia á calor. *Yersinia* é inactivado relativamente axiña por axentes oxidantes como o peróxido de hidróxeno e solucións de permanganato potásico.

## Patoxénese 
*Y. pestis* é o axente causante da peste bubónica (ou das súas formas pneumónica e septicémica).

*Y. enterocolitica* causa unha enfermidade chamada yersiniose, que é unha enterocolite con diarrea e linfoadenoma dos nódulos mesentéricos, que pode ser confundida coa apendicite, e que afecta a humanos e animais.

*Y. pseudotuberculosis* é menos patoxénica e causa en animais unha enfermidade con síntomas parecidos aos da tuberculose, incluíndo necrose de tecidos localizados e granulomas no bazo, fígado e ganglios linfáticos. Nos humanos causa a febre escarlata do Oriente asiático (similar aos síntomas producidos por *Y. enterocolitica*, pero sen diarrea) ou, en nenos, síntomas parecidos aos da apendicite.
 
*Yersinia* é un dos axentes que causa a artrite reactiva en todo o mundo.

## Historia 
*Yersinia pestis* foi a primeira especie descrita do xénero, en 1894 polo bacteriólogo suízo A.E.J. Yersin e polo bacteriólogo xaponés Kitasato Shibasaburō, aínda que inicialmente á bacteria non se lle chamou así. Lehmann and Neumann denominárona en 1896 *Pasteurella pestis* (coñecida como bacilo da peste). En 1944, van Loghem reclasificou as especies *P. pestis* e *P. rondentium* no novo xénero *Yersinia*. Despois da introdución do Código Bacteriolóxico, o xénero foi aceptado como válido en 1980.

## Notas 
## Véxase tamén 
### Ligazóns externas 
* Yersinia Enterocolitis Mimicking Crohn's Disease in a Toddler
* Sweden: Pork warnings over new stomach illness
* Yersiniagenomes and related information at PATRIC, a Bioinformatics Resource Center funded by NIAID
José Recimil

**José Recimil Tábora**, nado en Curantes (A Estrada) o 17 de setembro de 1929 e finado en Sarria o 19 de xuño de 2021, foi un político galego.

## Traxectoria 
Foi xefe dos servizos técnicos de Zeltia en Ourense. Logo de aprobar a oposición para técnico de extensión agraria, foi destinado en 1962 á axencia de Extensión Agraria de Ribadeo. Despois pasou a Ordes, Carballo, Monterroso, Mondoñedo e comarcal de Lugo, para rematar como xefe provincial do Servizo de Extensión Agraria de Lugo.

Foi candidato de UCD ao Parlamento de Galicia pola provincia de Lugo nas primeiras eleccións autonómicas. Non resultou elixido, pero tomou posesión como parlamentario o 23 de marzo de 1983 substituíndo a Flora Veiga. Posteriormente ingresou en Coalición Galega. Volveu ser candidato, neste caso polo PPdeG, nas eleccións autonómicas de 1993, sen ser elixido, pero de novo tomou posesión como parlamentario o 12 de setembro de 1995 substituíndo a Nazario Pin. Foi presidente da Asociación micolóxica A Muiñeira de Sarria, e afeccionado á apicultura.

## Notas 
## Véxase tamén 
### Bibliografía 
* 
### Ligazóns externas 
* Entrevista en *La Voz de Galicia*
Nazario Pin

**Nazario Pin Fernández**, nado en Ribeira de Piquín en 1942, é un político galego do PPdeG.

## Traxectoria 
Foi profesor de Educación Física no IES Río Cabe de Monforte. Foi candidato de Alianza Popular ao Parlamento de Galicia pola provincia de Lugo nas autonómicas de 1985, non resultou elixido, pero tomou posesión como deputado o 13 de maio de 1986 substituíndo a Antonio Rosón. Foi elixido parlamentario nas eleccións autonómicas de 1989 e volveu ser elixido nas autonómicas de 1993. Encabezou a candidatura do Partido Popular de Galicia en Monforte de Lemos nas municipais de 1995 e foi elixido alcalde con maioría absoluta. Nas municipais de 1999 conseguiu manterse á fronte do goberno local por moi poucos votos, e tiveron que repetirse as votacións en varias mesas por decisión do Tribunal Superior de Xustiza de Galicia ao detectarse irregularidades. Nas municipais de 2003 perdeu de forma moi contundente a maioría absoluta, ante o cal intentou apoiar á candidata de Iniciativa Galega para evitar que o seu partido perdese o poder en favor do BNG e do PSdeG. Pese a que a candidata e membros da formación independente aceptaron o apoio a cambio de importantes inversións da Xunta de Galicia en Monforte, o número 2 e exalcalde Celestino Torres rexeitou acordo algún co PPdeG, ante o cal apoiou ao candidato do BNG Severino Rodríguez Díaz xunto co PSdeG, pasando á oposición os populares.
## Vida persoal 
Casou con Elena Pereiras López.
## Notas 
## Véxase tamén 
### Bibliografía 
* 
### Outros artigos 
* Eleccións municipais en Monforte de Lemos
Rooney Mara

**Patricia Rooney Mara**, nada o 17 de abril de 1985 en Bedford, Estado de Nova York, é unha actriz estadounidense.

## Filmografía 
## Véxase tamén 
### Ligazóns externas 
*
Christopher Plummer

**Arthur Christopher Orme Plummer**, nado en Toronto (Ontario) o 13 de decembro de 1929 e finado en Weston (Connecticut) o 5 de febreiro de 2021, foi un actor canadense de cinema, televisión e teatro.

## Traxectoria 
Plummer naceu en Toronto e criouse en Senneville, Quebec. Debutou no cinema en *Stage Struck* (1958), de Sidney Lumet, e fíxose especialmente coñecido entre o público pola súa interpretación do capitán Georg von Trapp no filme musical *Sorrisos e lágrimas* (1965) xunto a Julie Andrews.

Durante a súa carreira recibiu varios premios, incluídos o Óscar ao mellor actor secundario, dous premios Emmy, dous premios Tony, un Globo de Ouro e un premio da BAFTA, sendo un dos poucos intérpretes (o único canadense) que recibiu a chamada Triple Crown of Acting. Coa súa vitoria nos Óscar aos 82 anos por *Beginners* (2010), converteuse no intérprete de máis idade en gañar un Óscar. Pola súa candidatura por *Todo o diñeiro do mundo* con 88 anos tamén foi o actor máis vello candidato ao premio.

## Filmografía 
## Notas 
## Véxase tamén 
### Ligazóns externas 
* 
* Entry at thecanadianencyclopedia.ca
* Christopher Plummer at the Canadian Film Encyclopedia
*  – Theatre Museum Canada
* Confessions of Captain Von Trapp: An Interview with Christopher Plummer
Antonio Sangiao Pumar

**Antonio Sangiao Pumar**, nado en Arzúa o 6 de abril de 1923 e finado na Estrada o 4 de maio de 2008, foi un empresario e político galego.

## Traxectoria 
Emigrou de novo a Cádiz. Fíxose técnico electricista e instalouse en Rubín (A Estrada). Foi elixido parlamentario pola provincia de Pontevedra nas primeiras eleccións autonómicas por AP. Recibiu a insignia de ouro da Asociación de Fillos e Amigos da Estrada en 2001.

## Notas 
## Véxase tamén 
### Bibliografía 
* 
*
Ángel Rodríguez Vázquez

**Ángel Rodríguez Vázquez**, nado en Viveiro o 30 de abril de 1924 e finado no mesmo concello o 31 de xaneiro de 2016, foi un profesor e político galego.

## Traxectoria 
Criouse en Valcarría. En xaneiro de 1936 marchou a Madrid onde permaneceu durante a guerra civil. Regresou a Valcarria onde entrou a traballar no complexo industrial Barro-Chavín. Estudou perito industrial. Despois integrouse na Escola de Mestría de Viveiro, onde exerceu 31 anos, e foi director. Foi elixido parlamentario pola provincia de Lugo nas primeiras eleccións autonómicas por UCD. Foille concedida a Medalla de Bronce de Galicia en 2000.

## Notas 
## Véxase tamén 
### Bibliografía 
* 
### Ligazóns externas 
* «La fábrica de Chavín marcó mi vida. Todo lo que fui lo aprendí allí»
Miocardiopatía

250px|miniaturadaimagem|Miocardiopatía idiopática
As **miocardiopatías** constitúen un grupo de doenzas do músculo cardíaco, que comportan unha deterioración da función do miocardio. Os doentes dunha miocardiopatía teñen sempre máis risco de sufriren parada cardíaca, morte súbita e adoito arritmias. Existen varias doenzas que afectan directamente ao micoradio, excluíndo aquelas que son consecuencia de isquemia, valvulopatías, ou hipertensión arterial e carecen de infiltrado inflamatorio ao estudo microscópico.

## Clasificación 
### Miocardiopatías extrínsecas 
* Miocardiopatía hipertensiva
* Miocardiopatía valvular
* Miocardiopatía Inflamatoria
* Miocardiopatía por mor dunha doenza metabólica sistémica
* Miocardiopatía alcólica

### Miocardiopatías intrínsecas 
* Miocardiopatía dilatada (MCD)
* Miocardiopatía hipertrófica (MCH)
* Miocardiopatía ou displasia arritmoxénica ventricular dereita (CAVD ou DAVD)
* Miocardiopatía restritiva (MCR)
* Miocardiopatía esponxiforme
* Canalopatías iónicas, tales como a síndrome do QT longo ou de Brugada, a taquicardia ventricular polimórfica e a síndrome do QT curto.
Aasiaat

**Aasiaat** é unha vila do concello de Qeqertalik, no oeste de Groenlandia, localizada no arquipélago de Aasiaat no sur da baía Disko. A poboación era 3&nbsp;113 en 2011, a quinta por poboación do país.

## Historia 
A orixe da vila é un establecemento fundado en 1759 por Niels Egede co nome de **Egedesminde**, a localización estaba ao norte de Nordre Strømfjord, a 125&nbsp;km ao sur da localización actual, mais en 1763 desprazouse á súa localización actual. A maior parte dos seus habitantes era cazadores de baleas. Varios andazos de varíola afectaron á poboación nativa sobre todo na década de 1770, despois a poboación estabilizouse e a principios do XIX comezou a aumentar, pasando de 390 veciños en 1805 a 1269 en 1901. Durante a segunda guerra mundial serviu como lugar de fornecemento para as tropas norteamericanas establecidas en varias vilas da rexión. En 1942 estableceuse unha estación meteorolóxica. Na década de 1950 constriuiuse unha central eléctrica e un posto de telecomunicacións. E en 1998 abriuse unha pista aérea que aumentou o heliporto que xa existía.

## Notas
Kristin Kreuk

**Kristin Laura Kreuk**, nada en Vancouver (Columbia Británica) o 30 de decembro de 1982, é unha actriz e produtora executiva canadense.

## Filmografía 
## Véxase tamén 
### Ligazóns externas 
*Ficha na IMDb
Dispnea

A **dispnea** é a dificultade para respirar ao que se lle adoita chamar falta de ar. Deriva nunha sensación subxectiva que adoita orixinarse nunha respiración deficiente e incompleta, que pode variar en intensidade.

Esta experiencia orixínase a partir de interaccións nas que interveñen factores fisiolóxicos, psicolóxicos, sociais e ambientais múltiples que poden á súa vez inducir, dende respostas fisiolóxicas a comportamentos secundarios.

## Clasificación 
Podemos distinguir varios tipos de dispnea:
* **Dispnea de esforzo**: Aparece ao realizar esforzos, e adoita ser moitas veces progresiva.
* **Ortopnea**, que se alivia coa posición erecta. É a dificultade para respirar que aparece ao estar deitados.
* **Dispnea paroxística nocturna**, caracterízase por se manifestar pola noite, mentres o doente está durmido, situación que provoca que o doente esperte.
* **Dispnea en repouso**: aparece malia non realizar ningún tipo de esforzo. É o tipo de dificultade respiratoria máis grave de todas, por estar asociada a doenzas en fases avanzadas, como a insuficiencia cardíaca en estado terminal.

## Causas 
## Véxase tamén 
### Outros artigos 
* Ortopnea
* Taquipnea
* Insuficiencia cardíaca
### Ligazóns externas 
*
Dry

***Dry*** é o álbum de estrea da músico británica de rock alternativo PJ Harvey, publicado o 30 de marzo de 1992 a través do selo Too Pure Records. Os primeiros 5.000 vinilos e 1.000 CDs incluían versións demo das pistas do disco. Nos Estados Unidos o álbum foi editado por Indigo Records tamén en 1992.

## Listaxe de cancións 
;Edición limitada
Ankhiyon ke jharokhon se

***Ankhiyon ke jharokhon se*** (*अँखियों के झरोखे से*) é un filme indio en lingua hindi de 1978 dirixido por Hiren Nag e coprotagonizado por Sachin e Ranjeeta Kaur. Ravindra Jain compuxo a banda sonora, as cancións foron moi populares, especialmente a de mesmo título que o filme. En 2011 realizouse unha secuela de nome *Jaana Pehchana*.
## Sinopse 
Trata da historia de Arun, fillo dun avogado, que queda segundo nun importante exame detrás de Lily, unha modesta e sinxela filla dunha enfermeira, e Arun ferido no seu orgullo decide facerlle a vida imposible no instituto pero Lily non llo toma a mal e co tempo comenzan a xurdir algo entre eles, mais algo inesperado acontecerá que porá o seu amor en perigo.
Gordy

***Gordy*** é un filme familiar estadounidense de comedia-drama sobre un porquiño chamado Gordy. O filme foi estreado nas salas de cinema dos Estados Unidos o 12 de maio de 1995.

## Personaxes 
* Doug Stone como Luke MacAllister
* Kristy Young como Jinnie Sue MacAllister
* Tom Lester como Cousin Jake
* Deborah Hobart como Jessica Royce
* Michael Roescher como Hanky Royce
* James Donadio como Gilbert Sipes
* Ted Manson como Henry Royce
* Tom Key como Brinks
* Jon Kohler e Afemo Omilami como Dietz e Krugman

### Actores de dobraxe 
* Justin Garms como Gordy
* Hamilton Camp como o pai de Gordy
* Jocelyn Blue como o nai de Gordy
* Frank Welker como o narrador
* Tress MacNeille como Wendy
* Earl Boen como Minnesota Red
* Frank Soronow como Dorothy the Cow
* Billy Bodine como porquiño
* Blaek McIver Ewing como porquiño
* Julianna Harris como porquiño
* Sabrina Weiner como porquiño
* Heather Bahler como porquiño
* Jim Meskimen como a voz de Bill Clinton

## Véxase tamén 
### Ligazóns externas 
* Ficha na IMDb
Blenheim Reef

O **Blenheim Reef** é unha parte mergullada da estrutura dun atol do Arquipélago Chagos, no océano Índico. Inclúe o arrecife de coral do Baxío Predassa no bordo sueste, ademais doutra parte totalmente mergullada. Atópase na parte nordeste do arquipélago de Chagos. Mide case once quilómetros (norte-sur) por máis de catro quilómetros (leste-oeste), cunha superficie total de 36´8 quilómetros cadrados, incluíndo a lagoa de 8´5&nbsp;km², a diferenza explicase pola parte do arrecife plano. Só no lado leste, hai unha area de caios por encima da auga. O maior deles é **East Island**, que non chega a 200 metros de longo por 70 metros de ancho. As outras illas do grupo son a Norte, Central e Sur. Só crecen algunhas herbas na illa. A lagoa ten ata 18 metros de profundidade e cobrecargada de rochas. O bordo do arrecife de coral ten un paso amplo no suroeste. A terra máis próxima é a illa Takamaka no atol Salomon Islands, a uns 20 quilómetros ao suroeste.

## Historia 
Crese que o atol foi descuberto ao redor de 1570 por mariñeiros Portugueses, polo que tamén se lle coñece polo seu nome portugués Baxío Predassa (unha corrupción de Baixo Predassa). O nome actual provén da nave **Blenheim** da Compañía Británica das Indias Orientais, que se perdeu no arrecife en 1799.

De 1845 a 1860, extrouxeronse guano e fosfato. Esta empresa foi abandonada debido á insuficiencia dos medios de transporte. Ao redor de 1880, a Indian Ocean Fruit Company intentou plantar palmeiras na illa, pero todas as plántulas foron arrastrados cara ao mar durante unha tormenta. O 29 de xuño de 1975, o atol foi incorporado ao Arquipélago Chagos e reclamado por Mauricio. Antes dese día, non fora reclamado por ningunha nación.

En total, producíronse 57 naufraxios ao redor de Blenheim Reef, cunhas perdas estimadas de 200 vidas.

## Illas 
O **Baxío Predassa** é o nome dado ás illas que emerxen no bordo oriental do arrecife. No primeiro estudo realizado por Robert Moresby, había moitas illas máis no Baxio Predassa. Estas, erosionaronse ou mergullaronse e só quedan catro illotes. O grupo actualmente está formado por:

***Ile Du Nord**, a illa situada máis ao norte 
***Ile Du Milieu**, rodeada por un arrecife 
*'''Ile De L'est**, a illa máis grande e a illa máis oriental do atol. A illa só crecen herbas, aínda que anos atrás fracasou o intento de plantar palmeiras na illa. 
***Ile Du Sud''', o illote máis pequeno e máis ao sur. É sen vegetación e sen importancia

## Notas 
## Véxase tamén 
### Ligazóns externas 
*Indian Ocean Pilot
Miocardiopatía restritiva

[250px|miniaturadaimagem|Micrografía dunha [amiloidose cardíaca, unha das causas de **miocardiopatía restrictiva**. Tinción vermello congo.]]
En cardioloxía, a **miocardiopatía restritiva** é a menos común das miocardiopatías, aínda que tamén a máis grave. Está caracterizada pola rixidez do miocardio, que comporta unha limitación na capacidade do corazón para se dilatar e posteriormente encherse axeitadamente de sangue. A contractilidade e a ritmicidade do corazón pode ser normal, e tamén o seu tamaño. Porén, as ríxidas paredes dos ventrículos e das aurículas, non son quen de permitir que o sangue encha as cavidades cardíacas. É por iso que o gasto cardíaco vese reducido e o sangue que normalmente entraría no corazón e no sistema circulatorio. Co paso do tempo, os doentes de miocardiopatía restritiva desenvolven unha disfunción diastólica e, finalmente, insuficiencia cardíaca.

## Etioloxía 
As causas máis frecuentes dunha miocardiopatía restritiva inclúen a hemocromatose, amiloidose, sarcoidose, fibroelastose endocardíaca, unha fibrose miocárdica idiopática e a endocardite de Löffler. Pode resultar pouco doado distinguir entre unha cardiomiopatía restritiva e unha pericardite constritiva.

## Cadro clínico 
A cardiomiopatía restritiva causa dificultade respiratoria, edema ou enchedura nos tecidos, trastornos do ritmo cardíaco e palpitacións. O diagnóstico fundaméntase na exploración física, o electrocardiograma (é frecuente a existencia dun bloqueo de feixe de His dereito e fibrilación auricular). O ecocardiograma dános o diagnóstico definitivo, podendo observar a anomalía anatómica no miocardio, válvulas ou outras localizacións.

## Ligazóns externas 
* Miocardiopatías; capítulo 18 do Manual de Merck (español).
Suraj Sharma

**Suraj Sharma**, (en maliala: സൂരജ് ശര്‍മ), nado en Nova Deli o 21 de marzo de 1993, é un actor indio principalmente coñecido por protagonizar o filme *Life of Pi*, dirixido no 2012 por Ang Lee e baseado na novela *Life of Pi*.

## Filmografía 
## Véxase tamén 
### Ligazóns externas 
*Ficha na IMDb
Bernardo López Suárez

**Bernardo López Suárez-Cobián**, nado en Pontevedra e finado na mesma cidade o 9 de marzo de 1938, foi un médico e político galego.

## Traxectoria 
[miniatura|page=57|*Siluetas de las personalidades más salientes de Galicia* de [Ramiro Vieira, 1907.]]
Foi fillo de José López Pérez. Nomeárono médico-director do lazareto de Quereño (Rubiá) durante a epidemia de cólera de 1885.

Traballou no Hospital de Pontevedra. Foi alcalde de Pontevedra en 1897, entre 1901 e 1902, e volveu selo de 1904 a 1905. Na República foi elixidoo presidente da Unión Regional de Derechas de Pontevedra en xaneiro de 1936.

Trala morte do pai en 1896, herdou e dirixiu *El Noticiero Gallego*. Finou en Pontevedra o 9 de marzo de 1938.

## Notas 
## Véxase tamén 
### Bibliografía 
*
O detective Conan: Conta atrás cara ao ceo

é un filme de animación baseado no anime *O detective Conan*. No Xapón, a estrea deste filme produciuse nos cinemas o 21 de abril do 2001.

En galego, estreouse na TVG o 31 de decembro do 2012.

## Sinopse 
Cando non hai tempo de fuxir... Serías quen de salvar a persoa que amas?

Desta volta, o escenario desta quinta película sitúase no alto dunhas torres xemelgas, deseñadas por un aprendiz de Teiji Moriya, que apareceu no primeiro filme.

De camiño de volta dunha acampada, o noso heroe o detective Conan e os seus amigos paran diante das torres xemelgas que están a piques de seren inauguradas. Alí, atópanse con Ran, a súa amiga Sonoko e o seu pai, o detective Mouri. Tamén coñecen unha fermosa muller chamada Mio Tokiwa, a propietaria dos rañaceos, e outra xente sospeitosa que parece ter intencións macabras.

No momento no que acontece o primeiro asasinato, un Porsche de cor negra aparece. Un dos Homes de Negro, que obrigou a Shinichi a beber o bebedizo que o fixo encoller, condúceo. Malia o asasinato, a atractiva Tokiwa insiste en celebrar unha cerimonia para festexar a apertura das torres. Agora, os asasinatos en serie estarán a piques de empezar, a unha altura de 300 metros desde o chan. Poderá Conan fuxir desde o andar que está máis achegado ao ceo?

## Dobraxe 
* **Estudio:** SODINOR S.A.
* **Data:** 2012.
* **Dirección:** Alfonso Valiño e Matías Brea.
* **Tradución:** María Alonso Seisdedos.
* **Elenco da dobraxe:**

## Música 
A canción empregada na versión orixinal como tema de peche é "Always" ("Sempre"), interpretada por Mai Kuraki. Este tema é, ademais, o décimo segundo peche da serie, e está dobrado ao galego para o anime. Malia isto, na versión galega do filme, permanece o tema orixinal en xaponés.

Os temas da música de fondo foron compostos por Katsuo Ono, e serían utilizados na serie orixinal a partir do ano 2002.

## Véxase tamén 
### Ligazóns externas 
*
Miriagramo

O **miriagramo** é o primeiro múltiplo do quilogramo, e o cuarto do gramo. Dado que o múltiplo *miria* ou *myria* non está recoñecido polo SI, é máis correcto denominalo **centitonelada**, aínda que é máis habitual a primeira forma.

O símbolo da centitonelada é **ct**, mentres que o de miriagramo é **mag** (en letras minúsculas).

## Equivalencias 
1 *miriagramo* ou *centitonelada* é igual a:

* 10.000 g
* 1.000 dag
* 100 hg
* 10 kg
* 0,1 q
* 0,01 t
Samede

O topónimo **Samede** pode referirse a:

;En Galiza
***Samede**, lugar da parroquia de Viós, no concello de Abegondo;
***Samede**, lugar da parroquia de Nodar, no concello de Friol;
***Samede**, lugar da parroquia de Ambroa, no concello de Irixoa;
***Samede**, lugar da parroquia de San Xulián de Vigo, no concello de Paderne;
***Samede**, lugar da parroquia de Andoio, no concello de Tordoia;
***O Cal de Samede**, lugar da parroquia de Ambroa, no concello de Irixoa.

## Véxase tamén
### Outros artigos
***Samesode**, lugar da parroquia de San Salvador de Parga, no concello de Guitiriz.
Estado Libre

O **Estado Libre** (en ; en soto *Foreistata*, en inglés *Free State*) é unha das provincias de Suráfrica formada en 1995. Ten a súa orixe e coincide coa antiga provincia do Estado Libre de Orange mais o antigo bantustán de QwaQwa. A súa capital é Bloemfontein, a capital xudicial surafricana. A súa superficie é de 129.825&nbsp;km² e a poboación de 2&nbsp;745&nbsp;590 habitantes, a maioría de etnia soto.

## Notas
Juan Karlos Izagirre

**Juan Carlos Izagirre Hortelano**, nado en Igeldo, Donostia, Guipúscoa en 1963, é un médico e político vasco. Foi alcalde de Donostia entre 2011 e 2015.

## Biografía 
Licenciado en Medicina pola Universidade do País Vasco en 1988, é médico de cabeceira no centro de urxencias extrahospitalarias de Errenteria, á vez que posúe unha consulta privada de medicina deportiva en Donostia. Debido á súa elección como alcalde da cidade tivo que apartarse da súa profesión como médico. Participou activamente na asociación "Itxas Aurre", unha asociación de veciños que leva anos reclamando a segregación do barrio de Igeldo de Donostia; así mesmo tamén participou como médico voluntario nos campamentos de refuxiados saharauís.

Ocupou a alcaldía donostiarra desde xuño de 2011 ata xuño de 2015, tras a vitoria de Bildu nas eleccións municipais de maio de 2011, ás que se presentaba como cabeza de lista independente. Representou, cos seus 8 concelleiros sobre os 27 da corporación, un 24,96% dos votos válidos da cidade.

Nas eleccións municipais de 2015, volveu presentarse como candidato á alcaldía por Euskal Herria Bildu, pero esta candidatura pasou a ser terceira forza política do concello con 6 concelleiros tras o PNV e o PSE-EE. O 13 de xuño de 2015 deu o relevo a Eneko Goia (PNV) na alcaldía de Donostia.

## Notas
Thaïs Blume

**Thaïs Blume**, nada en Barcelona o 19 de setembro de 1984, é unha actriz española. Deuse a coñecer en 2008 na serie de Telecinco *Sin tetas no hay paraíso*.

## Televisión 
* *Sin tetas no hay paraíso* (2008-2009, como Cristina Calleja, en Telecinco)
* *Valientes* (2010, como Isabel Gómez Acuña, en Cuatro)
* *Hispania, la leyenda* (2011, como Gaia, en Antena 3)
* *Gran Reserva* (2011, como Lorena, en La 1)
* *39+1* (2014-, como Paula Nardi, en TV3)
* *Imperium* (2012-, como Gaia, en Antena 3)
* *Los misterios de Laura* (2014, como Irene, en La 1)
* *El Príncipe* (2014-, como Matilde "Mati" Vila Colomer, en Telecinco)

## Cinema 
**Luna Caliente* (Vicente Aranda, 2009; como Ramona)
**88* (Jordi Mollà, 2010; como Thais)
Enrique Maya

**Enrique Maya Miranda**, nado en Montevideo en 1960, é un político navarro. Foi alcalde do concello de Pamplona por Unión del Pueblo Navarro, cargo que ocupou entre o 2011 e 2015.

## Biografía 
Naceu en Montevideo en 1960, aínda que reside en Pamplona desde os 4 anos. Arquitecto de profesión, está casado e ten dous fillos. No ano 1989 comezou a traballar como funcionario municipal cando accedeu como arquitecto da Oficina de Rehabilitación Municipal. Ocupou o cargo de director da área de Urbanismo e Vivenda, e da Xerencia de Urbanismo do Concello de Pamplona. Non está afiliado a ningún partido político, aínda que nas eleccións municipais de 2011 encabezou a candidatura de Unión del Pueblo Navarro (UPN) ao Concello de Pamplona, logo de que o Consello Político deste así o aprobase o 14 de xaneiro de 2011. Tras acadar este partido 11 dos 27 concelleiros do consistorio, logrou a alcaldía pamplonesa con 13 votos, os de UPN e PP e a abstención do PSN-PSOE, mentres que a outra candidata Uxue Barkos (NaBai) conseguiu 11 votos, os de NaBai, Bildu e Izquierda-Ezkerra.

Presentouse á reelección nas eleccións de 2015 nas que o seu partido foi a forza máis votada. Non obstante, un pacto de investidura cuadripartito entre EH Bildu, Geroa Bai, Aranzadi - Iruñea Denon Artean - Pamplona En Común (marca de Podemos) e Izquierda-Ezkerra (marca de IU) outorgou o bastón de mando municipal a Joseba Asirón, de EH Bildu, o 13 de xuño de 2015. Nesa votación Asirón obtivo 14 votos, Enrique Maya logrou 10 apoios, mentres que a socialista Maite Esporrín logrou 3 apoios.

## Publicacións 
Entre as publicacións e relatorios de Enrique Maya, destacan as referidas a Pamplona. Os seus principais traballos son: 
* *La parcela gótica. Rehabilitar el cerramiento* 
* *Rehabilitación estructural de centros históricos* 
* *Centro Histórico de Pamplona. Muralla y Glamour* 
* *Rehabilitar el Centro Histórico desde la periferia*
* *Rehabilitación y Conservación de Centros Históricos* 
* *Planificación y Gestión del Centro Histórico de Pamplona* 
* *La experiencia de rehabilitación en el Casco Antiguo de Pamplona* 
* *Los planes de rehabilitación de cascos urbanos* 
* *El ejemplo de Pamplona o, muy recientemente* 
* *La muralla verde*, dentro del ciclo *Pasado, presente y futuro de las fortificaciones de Pamplona*.

## Notas 
## Véxase tamén 
### Ligazóns externas 
* Biografía de Enrique Maya
Premio Ivor Novello

Os **Premios Ivor Novello**, chamados así en recordo do animador Ivor Novello, son premios para cantautores e compositores. Os "Ivors" son presentados anualmente en Londres pola Academia Británica de Compositores e Cantautores, e foron presentados por primeira vez en 1955.

Esta é unha listaxe dalgúns dos galardoados anteriormente:

## Véxase tamén 
* :Categoría:Gañadores do Premio Ivor Novello

### Ligazóns externas 
* Páxina Oficial dos Premios
Cacho

[miniatura|250px|Vista ventral do **cacho** dunha [centola.]]
[250px|miniatura|Debuxo dun [lagostino, coa súa casca ou exoesqueleto (en rosa), destacando o **cacho** (en vermello).]]

O **cacho**, voz derivada do latín vulgar *cacculu*, e esta do latín *caccabu*, "ola", é unha cuberta dura e ríxida, constituída por unha única peza de forma máis ou menos arredondada, ovalada ou cuadrangular, do exoesqueleto ou casca dos crustáceos decápodos braquiúros (centolas, bois, nécoras etc.) que recobre o seu cefalotórax pola parte dorsal, servíndolle de coiraza protectora.

Atendendo á semellanza dos cefalotórax dos crustáceos decápodos braquiúros co dos macruros, antiga subdivisión dos decápodos, en oposición a *braquiúros*, hoxe sen validez taxonómica, pódese estender a voz *cancho*, na linguaxe de divulgación científica, para designar a cuberta do cefalotórax dos macruros (lagostas, lumbrigantes, cigalas, lagostinos e camaróns).

Hai outro grupo dos decápodos, o dos anomuros (*Anomura*), esta si con validez taxonómica, xa que constitúen unha infraorde dos decápodos, caracterizados por teren abdomes de diferentes tipos, cuxos representantes máis coñecidos son os cangrexos ermitáns, aos que non se lle pode aplicar o termo *cacho*, xa que, ao teren o abdome moi brando, agóchanse en cunchas de gasterópodos, das que só sobresaen os ollos e as patas. (A outros membros da infraorde, menos coñecidos, como os cangrexos porcelana ou os galateidos, si)

Cando o cacho se proxecta cara a adiante, máis alá dos ollos, esta proxección do exoesqueleto denomínase **rostro** (en latín científico, *rostrum*).

## Notas 
## Véxase tamén 
### Outros artigos 
* casca
* Cefalotórax
* Coiraza
### Ligazóns externas
Teófila Martínez

**Teófila Martínez Saiz**, nada en Santander (Cantabria) o 5 de xaneiro de 1948, é unha política española. É arquitecta técnica de profesión. Pertence ao Partido Popular, no que ingresou en 1977, por entón Alianza Popular. Foi alcaldesa de Cádiz e deputada do Congreso pola provincia de Cádiz.

## Traxectoria
En decembro de 1982 foi elixida secretaria xeral provincial de Alianza Popular en Cádiz. De 1983 até 1987 foi concelleira no concello de El Puerto de Santa María. É alcaldesa de Cádiz desde o ano 1995, sendo a alcaldesa máis votada das capitais de provincia de España nas eleccións municipais de 2003 e 2007, con arredor do 60% dos votos. Coas eleccións municipais de 2011 revalida o cargo, manténdose como alcaldesa durante vinte anos.

Do seu goberno como alcaldesa destaca o soterramento da vía férrea ao seu paso por Cádiz, a consecución da Segunda Ponte do Goberno da Nación e a efeméride Cádiz 2012, organizada a nivel estatal grazas á aposta decidida do concello de Cádiz por conmemorar os douscentos anos da Constitución de Cádiz de 1812.

Foi senadora pola comunidade autónoma de Andalucía (2000-2004). Presidiu o PP de Andalucía desde 1999 até 2004, perdendo as eleccións ao Parlamento de Andalucía nos anos 2000 e 2004, sendo substituída posteriormente por Javier Arenas. Exerceu de portavoz do PP na Comisión de Obras Públicas do Congreso dos Deputados e coordinadora de Comisións do Grupo Popular no Congreso. Presidenta estatal de Mulleres para a Democracia e membro do Comité Executivo Nacional do PP.

## Notas 
## Véxase tamén 
### Ligazóns externas 
* Web do Parlamento de Andalucía
Macruros

[miniatura|250px|A [cigala (*Nephrops norvegicus*).]] 
[miniatura|250px|O [lumbrigante (*Homarus gammarus*).]]
miniatura|250px|*Crangon crangon*, un **camarón**.
Os **macruros**  eran os membros dunha antiga subdivisión dos crustáceos decápodos (*Macrura*), fundada por Milne-Edwards  e hoxe sen validez taxonómica, en oposición á outra, a dos braquiúros (*Brachyura*), esta si válida na actualidade: é unha infraorde da suborde dos pleociemados (*Pleocyemata*) dos crustáceos.
 
A orde dos crustáceos, da clase dos malacostráceos (*Malacostraca*), "os de cuncha branda" (o nome engañoso, xa que a *cuncha* ou casca destes animais é só branda inmediatamente despois da **muda** ou écdise, e o resto do tempo é xeralmente dura. Foi creada por Pierre André Latreille (1762-1833) en 1802.

Tradicionalmente dividíase nos dous grupos antecitados, *macruros*, que comprendía as especies caracterizadas por teren o abdome alongado, ben desenvolvido, rematado nunha peza caudal formada á súa vez por unha central denominada telson e dous urópdos, como o lumbrigante, a lagosta ou a cigala, e *braquiúros*, que recollía os individuos de abdome curto e a miúdo pregado baixo o cefalotórax, como a centola, o boi ou a nécora.

Tamén noutros tempos os decápodos clasificáronse en dúas subordes chamadas *Natantia*, ou decápodos nadadores, e *Reptantia*, ou decápodos marchadores (Boas).

Pero na acualidade divídense noutras dúas subordes, baseadas na morfoloxía das branquias: 
* *Dendrobranchiata* Bate, 1888 
* *Pleocyemata* Burkenroad, 1963
cun xénero *incertae sedis*, *Charassocarcinus* Van Straelen, 1925.

## Notas 
## Véxase tamén 
### Outros artigos 
* Crustáceos
* Braquiúros
### Ligazóns externas 
* *Macrura* en Zoología de invertebrados.  Consultada o 1/01/2013.
Luis Rogelio Rodríguez-Comendador Pérez

**Luis Rogelio Rodríguez-Comendador Pérez**, nado en Madrid o 19 de febreiro de 1959, é un político español, actual alcalde da cidade de Almería e membro do Partido Popular. É bisneto do que fora tamén alcalde de Almería en dúas ocasións, Rogelio Pérez García.

Naceu en Madrid, cidade de destino laboral de seu pai, en febreiro de 1959. Con dezaseis anos trasládase a Almería. Estudou dereito. Exerceu como avogado e como concelleiro no concello de Almería desde 1991. Foi tamén presidente da Deputación Provincial de Almería desde xullo de 1995 até xullo de 2003. Paralelamente, Luis Rogelio foi elixido como membro do Parlamento andaluz polo Grupo Popular desde o ano 2000. Finalmente, e tras as eleccións municipais de 2003, Luis Rogelio foi elixido alcalde de Almería. No ano 2007 foi reelixido como alcalde da cidade, ao igual que lle ocorreu nas eleccións municipais do ano 2011 con maioría absoluta.

## Notas
Daryl Hannah

**Daryl Christine Hannah**, nada o 3 de decembro de 1960 en Chicago, Illinois, é unha actriz estadounidense.

## Filmografía 
## Véxase tamén 
### Ligazóns externas 
*
Pedro Acedo Penco

**Pedro Acedo Penco**, nado en Hornachos, Badaxoz, en 1956, é un político español, alcalde de Mérida entre 1995 e 2007, e de novo en 2011 ata 2015.

## Traxectoria 
Nacido en Hornachos, viviu en Barcelona, Madrid e Burgos, aínda que a súa vida transcorreu principalmente en Mérida. Técnico de publicidade, en 1988 accedeu ao concelle de Mérida como concelleiro independente nas listas de Alianza Popular. Entre 1988 e 1990 estivo á fronte da Asociación Estremeña de Radiodifusión. En 1991 preséntase por primeira vez como candidato do PP á alcaldía de Mérida, sendo derrotado polo entón alcalde e candidato do PSOE Antonio Vélez Sánchez. Non obstante, en 1995 gaña os comicios municipais por maioría simple e é proclamado novo alcalde de Mérida. En 1999 consegue a maioría absoluta, que repite en 2003.

En 2004 foi proposto para encabezar as listas do PP ao Senado por Badaxoz, pero elixiuse finalmente a Miguel Celdrán, alcalde de Badaxoz. En decembro de 2006 confirma que non se presenta á reelección nas eleccións de maio de 2007, sendo candidata do seu partido Pilar Vargas. En ditos comicios, o PP perde o concello en beneficio do PSOE e Acedo abandona a alcaldía. En 2008 presentou a súa candidatura á presidencia do PP de Estremadura, pero retírase o día antes do congreso autonómico. Na actualidade, é Presidente Local do PP de Mérida e alcalde da cidade despois de conseguir a maioría absoluta con 13 concelleiros nas eleccións municipais do 22 de maio de 2011.

## Notas